Suomalainen veljeslaulu (Avellan)
Me pojat suomalaiset,
 Me oomme veljiä,
 Jos osat erinlaiset
 Ja kodot etäällä,
 Jos Häme, Pohja, Uusimaa,
 Tai Länsisuomi, Karjala
 On meillä kehto lempeät
 Me Suomen miehiä!

 Me yhden nimen saamme,
 Jos mistä tultaneen,
 Ja yhden uskon maamme,
 Meill’ antoi, pojilleen,
 Se maa on kallis Suomenmaa,
 Siis veljenkättä vakavaa
 Me toisillemme annetaan
 Kuin pojat yhden maan.

 Kas Lapin kukkuloita
 Ain’ Hankoniemelle
 Nuo revontulet loistaa
 Vaan Suomen majoille,
 Siell’ elo meille valkeni,
 Ja pohjan tuuli tuuditti,
 Ja äiti ensin kuiskasi
 Nimeä Suomenki.

 Siis liitto laatikaamme,
 Ja lemmen liemulla
 Maailmaa valaiskaamme
 Kuin revontulella,
 Niin Suomen nimi kuuluna
 On kauvas meistä kaikuva,
 Ja perintönä kultaisna
 Sen uudet polvet saa.

 Hurraata yhtyydelle,
 Mi veljet vahvistaa!
 Hurraata vakuudelle,
 Mi Suomen linnoittaa!
 Me rohkeasti astumme
 Ja hengen, onnen annamme,
 Töin, lemmin maata turvaten
 Ja siitä riemuiten.

E[dvin]. A[vellan].

Lähde: Keski-Suomi 24.8.1872.

Edvin Avellan
Karl Robert Malmström
Runot
Keski-Suomi (lehti)
1872

sv:Finsk brödra-sång